נטשה מנור

שמאל|ממוזער|200px|מנור בהצגה "רביזור", גשר, 2010
נטשה מנור (נולדה ב-15 באוגוסט 1958) היא שחקנית, זמרת ומנחת טלוויזיה ישראלית. נמנית עם מייסדי תיאטרון גשר.

קורות חייה
נולדה בשם נטשה סילנטיבה, בעיר אוליאנובסק שבברית-המועצות (כיום ברוסיה), אביה עבד במפעל ואמה הייתה מורה לגרמנית. באוליאנובסק סיימה תואר שני במשפטים ועברה התמחות בפרקליטות, אבל כיוון שעריכת דין לא התאימה לה, חיפשה לעשות משהו אחר. היא עברה למוסקבה ולמדה ביקורת קולנוע בבית הספר הגבוה לקולנוע, אבל אחרי שהתחברה עם חבורת שחקנים, חשבה שמשחק זה המקצוע המתאים עבורה, היא פרשה מלימודי הביקורת אחרי שנה וחצי ועברה ללמוד תיאטרון. מכיוון שבמוסקבה לא קיבלו אותה ללימודי משחק עברה ללמוד בסנקט פטרבורג ובשנה השנייה ללימודיה קיבלה תפקיד ראשי בהצגה שביים יבגני אריה של המחזאי הגרמני פון ויזן. שם פגשה את הבמאי והשחקן היהודי איגור וויטלוביץ', הם נישאו ועברו לאקדמיה לתיאטרון במוסקבה, שם המשיכה בלימודיה וסיימה לימודי משחק ובימוי וזכתה במדליית זהב על הישגיה. בשנה השנייה ללימודיה למדה בתיאטרון אקדמאי על-שם מייקובסקי עם כוכבים מהשורה הראשונה ובמקביל עבדה בתיאטרון (1990-1986) וזכתה בפרס השחקנית המבטיחה. לימדו אותה אנדריי גונצ'ארוב – במאי תיאטרון מייקובסקי ומארק זכארוב – במאי הבית של תיאטרון לנקום, בנוסף אליהם לימד אותה יבגני אריה. כשאריה עלה לישראל בדצמבר, מנור שהחליטה שהוא הבמאי שעימו היא רוצה לעבוד ועלתה בעקבותיו בתחילת שנת 1991, יחד עם בעלה, ועם חבריה לכיתה סשה דמידוב ואיגור מירקורבנוב.

לאחר עלייתה ארצה הצטרפה לקבוצת השחקנים שהקימו את תיאטרון "גשר" ושיחקה בו החל מההצגה הראשונה שלו, "רוזנקרנץ וגילדנשטרן מתים", מאת טום סטופרד. ההצגה הייתה ברוסית עם תרגום לעברית, אחר-כך הייתה גרסה בעברית והציגה באקדמיה למוזיקה בברוקלין בניו יורק וזכתה לביקורת עתירת שבחים בניו יורק טיימס.
בעלה, איגור וויטולויץ', לא נקלט בישראל, השניים התגרשו והוא שב לרוסיה.
ב-1993 פגשה את האדריכל ואיש העסקים יליד רוסיה גד מנור, הם נישאו והיא התגיירה גיור רפורמי.
מאז הופיעה בתיאטרון גשר בהצגות רבות, בעיקר בתפקידים ראשיים.
היא הייתה במאית משנה של יבגני אריה ב"טרטיף" שהועלתה בשנת 2009, בהצגה קודמת של "טרטיף", משנת 1995, השתתפה כשחקנית בתפקיד אלמיר.

שיחקה בסרט הסטודנטים דובר היידיש "בית אבי" של דני רוזנברג, בתפקיד אמא של לולק (איתי טיראן) בשנת 2008. בנוסף לכך שיחקה בהצגות בשפות אנגלית, רוסית ופולנית.
שיחקה בתפקיד הראשי בסרט "בית משותף", בבימויו של ציון רובין (2003), שעוסק בפיגוע בדולפינריום וקיבלה עליו פרס בפסטיבל סן פרנסיסקו.

החל מ-2002 מנחה מנור בערוץ 9 הרוסי את תוכנית הדגל של הערוץ, "שבע וארבעים", הקרויה על-שם שיר מפורסם בשם זה ומכיוון שהתוכנית מתחילה בפריים טיים, בשעה שבע וארבעים בערב שישי. זוהי תוכנית אירוח הדומה למעגל שהייתה לדן שילון בה נוטלים חלק פוליטיקאים, זמרים, שחקנים, ידוענים ועוד והיא רווית הומור, כל תוכנית נפתחת במערכון קומי ומשלבת ראיונות עם הופעות, מנור מגישה את התוכנית ביחד עם יאן לוינזון. התוכנית משודרת גם בארצות הברית, קנדה, רוסיה, אוסטרליה, גרמניה ואוקראינה מנור זכתה בפרס הטלוויזיה על התוכנית. מנור זכתה בפרס טלוויזיה נוסף כשחקנית הטובה בשנה.

נטשה מנור זכתה בפרס שחקנית השנה בפסטיבל עכו ותיאטרונטו 2007 עבור הצגת היחיד בכיכובה "ככה זה קרה" בעיבודו ובבימויו של יורם פאלק, המבוססת על סיפור מאת נטליה גינצבורג. היא מגלמת את דמותה של אשתו של אלברטו, שנישאת לו אף על פי שהיא יודעת שהוא בוגד בה עם ג'ובאנה, היא אוהבת את אלברטו ומוכנה לסלוח לו, היא מאבדת את ילדתה ובסוף נשברת, יורה בו והורגת אותו.

ב-2010 כיכבה מנור במחזה "הרי את לעצמך", לצידן של מיכל ויינברג וסבטלנה דמידוב. זהו מונולוג של שש נשים שהתגרשו ומספרות על חייהן, המחזה מבוסס על סיפורים אמיתיים שתועדו בספרה של שולמית ולפיש, אבל הטקסטים נערכו ובוימו על ידי יורם פאלק.

מנור לימדה וביימה בבית הספר למשחק בית צבי.

מנור מופיעה משנת 2000 בשירת רומנסות רוסיות וצועניות ושירי עם רוסיים יחד עם להקה ברחבי ישראל. היא הופיעה עם הלהקה
בפסטיבלים שונים, כמו בפסטיבל אישה 2012. אתה הרומנסות ליקטה מנור בעצמה במקומות שונים.

בפברואר 2013 הועלתה ההצגה "וואסה" (ואוס ז'לזנובה) מאת מקסים גורקי בתיאטרון גשר בבימויה של מנור.

החל מ-2018 משתתפת בסדרת הרשת המצליחה של אורי יניב "הרומן שלי עם דאעש" בתפקיד אמו של רומן, גיבור הסדרה. ובנוסף משחקת בסדרה משיח בתור טניה.

נטשה מנור הופיעה בלמעלה מ-25 סרטים וסדרות טלוויזיה.

בנה, דן מנור, מופיע כדוגמן בפרסומות ומשתתף בסרטים. השניים כיכבו יחד בפרסומת לביטוח לאומי כשהיה בן חודש וחצי.

תפקידים
סדרות טלוויזיה

 סדרה  ערוץ  במאי  תפקיד  שנההיורשתקשת 12עומר טוביאמא של מאור2021עינייםקשת 12עומר טובינטשה איבנוב2020הטבחyes ,HBOתומאס וינסנטלריסה2020דיבוקיםyes ,HBOתומאס וינסנטלודמילה2020תאג״דYesציון רוביןסבתא של מקרר2020משיחקשת 12אודי כגן ודנה פוליגטניה ניקוליאבנה אוברוב2018-הווה תא גורדין YES דני סירקין אסתר לונדין 2012 אחת אפס אפס ערוץ 10 אמיר מן מרינה יודאיוב 2012 שירות חדרים ערוץ 2 איתן ענר ורוני גרובר שוורץ 2009 מילואים ערוץ 2 (רשת) אורי ברבש בית משותף ערוץ הילדים ציון רובין אמא 2003 שלווה טלעד ערוץ 2 חיים בוזגלו רופאה 2003 טירונות ערוץ 2 (רשת) אורי ברבש אמא של חייל אוקראיני

סרטים

 סרט  במאי  תפקיד  שנהכל מה שאני יכולהשירי נבו-פרידנטל2022ציליעמוס גיתאימריה2015 פנתר לבן דני רייספלד ורה 2013 בית אבי דני רוזנברג אמא של לולק 2008 ספסיבה קינג ג'ורג נתי אדלר 2008 ילדי CCCP פליקס גרצ'יקוב אמא 2007 תחת שמי מוסקבה ואלרי אוסקוב גולדה 2005 אפרסק (סרט טלוויזיה) דייוויד נוי 2004 איש החשמל  אלי כהן לאנה 2003 זינזאנה חיים בוזגלו ליזה, אסירה 2001 ארץ קטנה, איש גדול אברהם הפנר 1998 זיכרון דברים עמוס גיתאי זינה 1995 לנה ולינה (אוסטריה) אמה של לנה ארץ חדשה אורנה בן דור אשתו של פרופסור 1994

הצגות שהשתתפה בתיאטרון גשר

 הצגה  מחזאי  מתרגם  במאי  תפקיד  הצגת בכורה רוזנקרנץ וגילדנשטרן מתים טום סטופרד מרים יחיל-וקס יבגני אריה גרטרוד המלכה 20 באפריל 1991 משפט דרייפוס ז'. ק. גרומברג יבגני אריה זינה 5 ביוני 1991 מולייר מיכאיל בולגקוב יעקב בסר ויהושע סובול יבגני אריה מדלן בז'אר 12 בינואר 1992 האידיוט פיודור דוסטויבסקי מארק איווניר יבגני אריה נסטסיה פיליפובנה 20 בדצמבר 1992 אדם בן כלב א. צ'רבינסקי על פי רומן מאת יורם קניוק יבגני אריה גברת פיין, קלופפר בכורה עולמית: וינה, 9 ביוני 1993, בכורה ישראלית: 26 באוקטובר 1993 בשפל מקסים גורקי אברהם שלונסקי יבגני אריה נסטסיה, יצאנית 28 בדצמבר 1994 טרטיף מולייר יהושע סובול יבגני אריה אלמיר אשת ארגון 29 ביולי 1995 כפר יהושע סובול יבגני אריה רבקה, אמא של יוסי 18 בפברואר 1996 עיר – סיפורי אודיסה עיבוד לסיפורי איסאק באבל נילי מירסקי יבגני אריה ארינה, מרגריטה 24 בדצמבר 1996 שלוש אחיות אנטון צ'כוב עזה צבי יבגני אריה אולגה 6 בדצמבר 1997 הנהר אלכסנדר ניקולאייביץ' אוסטרובסקי רנה ליטוין יבגני אריה 9 ביולי 1999 מדמואזל ז'ולי אוגוסט סטרינדברג גד קינר נוסח הצגה ובימוי: יוסי יזרעאלי קריסטינה, מבשלת 23 במאי 2001 חלום ליל קיץ ויליאם שייקספיר דן אלמגור בימוי ועיצוב: יבגני אריה טיטניה הצגה ראשונה: 1 בספטמבר 2001, בכורה במסגרת פסטיבל ת"א-יפו, נובמבר 2001 העבד על פי רומן מאת יצחק בשביס-זינגר בן בר-שביט מחזה, בימוי ועיצוב: יבגני אריה פרה, טרזה פיליצקי 20 באפריל 2002 בשני קולות שני מחזות של בריאן פריל, על פי סיפורים מאת אנטון צ'כוב בן בר-שביט יבגני אריה סוניה סרבריאקובנה 11 בינואר 2004 כולם רוצים להוליווד מרטין מק'דונה בן בר-שביט אילן תורן איליין 5 ביולי 2004 וריאציות לתיאטרון ולתזמורת שירים על החיים ברוסיה תרגום השירים: רועי חן, קטעי קישור: בן בר-שביט, לנה לסקינה יבגני אריה 14 במאי 2005 מומיק על פי "עיין ערך אהבה" מאת דויד גרוסמן עיבוד: בן בר-שביט, לנה לסקינה יבגני אריה בלה מרכוס ניצולת השואה, דודה איטקה 25 ביולי 2005 גן הדובדבנים אנטון צ'כוב רועי חן יבגני אריה לובוב, אנדרייבנה רנייבסקיה, בעלת האחוזה 22 ביוני 2006 מינכהאוזן גרגורי גורין רועי חן יבגני אריה יעקובינה פון מינכהאוזן 31 בדצמבר 2006 ככה זה קרה, הצגת יחיד בביצועה של נטשה מנור על פי רומן מאת נטליה גינצבורג יורם פאלק (עיבוד, תרגום) יורם פאלק אשתו של אלברטו 4 באפריל 2007 יאקיש ופופצ'החנוך לוין יבגני אריה, שמעון מימרן הליצנית היא/הושפיש 2 ביוני 2007 שונאים – סיפור אהבה על פי רומן מאת יצחק בשביס-זינגר תרגום: רועי חן, עיבוד: רועי חן ויבגני אריה יבגני אריה יאדוויגה, אשתו השנייה של הרמן ברודר 29 בנובמבר 2008 שש דמויות מחפשות מחבר לואיג'י פירנדלו עיבוד ונוסח עברי: רועי חן יבגני אריה שחקנית ראשית 6 בינואר 2010 הרי את לעצמך עיבוד לספרה של שולמית ולפיש מאת יורם פאלק יורם פאלק הצגה ראשונה: 22 במאי 2010, ההצגה הועלתה בפסטיבל אישה בחולון, מרץ 2010 רביזור גוגול רועי חן יבגני אריה אנה אנדרייבנה 14 ביולי 2010 יונה ונער מאיר שלו עיבוד של רועי חן יבגני אריה דודה של התינוק 22 באוקטובר 2011 כפר יהושע סובול יבגני אריה רבקה 30 במרץ 2013 פיניטה לה קומדיה! "המתאבד" מאת ניקולאי ארדמן עיבוד של אלכסנדר מורפוב ורועי חן אלכסנדר מורפוב סרפימה 3 ביולי 2013 הנפש הטובה מסצ'ואן ברטולט ברכט שמעון זנדבנק יבגני אריה בעלת הבית 30 באוקטובר 2014 קדוש מעונה מריוס פון מיינבורג רועי חן לנה קריינדלין מנהלת בית הספר 1 באפריל 2016מקבת - גרסה ללא מיליםעל פי ויליאם שייקספירסרגיי זמליאנסקימכשפה כהה5 בפברואר 2018העבדיצחק בשביס-זינגרבן בר שביטיבגני אריה27 בדצמבר 2018

לקריאה נוספת
 "האהבה שורפת", במוסף זמנים מודרניים של העיתון ידיעות אחרונות, 14 ביולי 1999, עמ' 5, 7.
 ציפי שוחט, "ואז, בדקת הסיום, נפתחה פתאום הדלת", במוסף גלריה של העיתון הארץ, 6 באפריל 2007, עמ' 9.
 ציפי שוחט, "התפקידים של נטאשה", במוסף גלריה של העיתון הארץ, 13 באפריל 2007, עמ' 1, 14
 ענת מידן, "הגיורת נטשה", 29 ביוני 2007, במוסף 7 ימים של העיתון ידיעות אחרונות, עמ' 62–66.
 עליס בליטנטל, "ככה זה קרה: בתיאטרון גשר", במדור "צומת המוזות", בעיתון צפון העיר ת"א, גיליון מס' 904, 19 בספטמבר 2007, עמ' 22.
 דני ספקטור, טלוויזיה: "הפרויקט של סופ"ש", במוסף 24 שעות של העיתון ידיעות אחרונות, 15 בדצמבר 2011, עמ' 15.

קישורים חיצוניים



 נטשה מנור באתר אישים
 על נטשה מנור, בבלוג של התוכנית "שירות חדרים" באתר "רשת"
 נטשה מנור באתר אידיבי
 נטשה מנור באתר תיאטרון גשר
 טל גורדון, ריאיון: איך אומרים תשוקה ברוסית?, באתר הבמה, 30 בינואר 2012



קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:זמרות ישראליות
קטגוריה:זמרים ישראלים
קטגוריה:גרות ישראליות
קטגוריה:גרים ישראלים
קטגוריה:בוגרות בית צבי
קטגוריה:בוגרי בית צבי
קטגוריה:ערוץ 9
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:שחקניות קולנוע חרדי
קטגוריה:ישראליות שנולדו ב-1958
קטגוריה:ישראלים שנולדו ב-1958